《哭崔刑部》
宋代·徐积

前年离长安，与公为死诀。长安门外长乐坡，胸中壮气浑消磨。

其时夜宿灞桥上，梦中勒马犹西望。江淮之上情愈劳，去年曾寄西山高。

今年今日春将归，春风不似秋风时。山阳数月雨不止，泥深穷巷行人稀。

忽闻公死终南山，坐中忽过东西关。黄泉一去几万里，吁嗟公兮何时还。

盂有水兮无食荐，烹有茶兮无酒奠。魂兮来兮不可知，来若飘风去如电。

报恩之事终有期，未必儒生只贫贱。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。